Špecifikácia výkonov dodávateľa na zariadeniach tvoriacich železničnú dráhu
V zmysle  tejto zmluvy je dodávateľ povinný zabezpečiť ďalej uvedené výkony, ktoré sú rozhodujúce pre stanovenie ekonomicky oprávnených nákladov dodávateľa pri prevádzkovaní dráhy.  
1)	Organizácia vlakovej dopravy 
Vlaková doprava - riadenie a zabezpečenie vlakovej dopravy (výpravca, operátor, signalista, výhybkár, závorár, hradlár), mazanie a čistenie výhybiek.
Technická kancelária – komplexná príprava vlakov, doručovanie sprievodných listín, odovzdávka a preberanie vozňov, odovzdanie a preberanie sprievodných listín - tranzitér, tranzitér prípravár.
Posun pre prevádzku – výkony posunovačov, vedúcich posunu, dozorcov spádovísk, brzdárov na spádovisku). 
2)	Trate a stavby
Opravy železničného zvršku
•	Oprava geometrickej polohy koľaje
•	Oprava geometrickej polohy výhybiek
•	Oprava koľajového lôžka koľaje
•	Oprava koľajového lôžka výhybiek
•	Výmena koľajníc
•	Zriaďovanie a obnova bezstykovej koľaje
•	Zvarovanie výhybiek
•	Výmena podvalov
Údržba a odpisy železničného zvršku
•	Údržba železničného zvršku - koľají
•	Údržba železničného zvršku - výhybiek
•	Údržba a opravy prejazdov  koľají
•	Odpisy železničného zvršku
Opravy, údržba a odpisy železničného spodku
•	Opravy zemného telesa
•	Opravy ostatných stavieb železničného spodku (prehliadkové a čistiace jamy, oplotenie, pozemné komunikácie a dopravné plochy vrátane nákladíšť, nástupišťa, rámp, priekopových stienok, ochranných a protihlukových valov a stien)  
•	Opravy priepustov
•	Údržba železničného spodku
•	Odpisy železničného spodku
Opravy, údržba a odpisy objektov (váhy, zárubné, oporné a obkladacie steny, pozemné jamy - zásobníky, hlbinné skládky apod.., pozemné vodárenské nádrže - studne, zemné vodojemy a pod.., podzemné objekty - garáže, skladištia, objekty CO, vodojemy, štôly a kolektory)
Opravy (obnovy), údržba a odpisy mostov
Opravy (obnovy), údržba a odpisy tunelov
Opravy (obnovy), údržba a odpisy pozemných stavieb dopravy, tratí a budov, automatizácie a elektrotechniky 
Opravy (obnovy), údržba a odpisy inžinierskych sietí (rozvody teplovodné, vodovodné, požiarnej vody, k plneniu súprav, kanalizačné okrem domových prípojok, plynovody, vzduchovody, bezpečnostné prehliadky)
Opravy (obnovy), údržba a odpisy prevádzkových kotolní a výmenníkových staníc
Preventívne opatrenia, dohliadacia činnosť a ostatné výkony
•	Preventívne zimné opatrenia (zazimovanie výhybiek, zariadenia a opatrenia  proti závejom, odpratávanie snehu a ľadu)
•	Preventívna ochrana proti vode a požiaru
•	Služba závorárov
•	Prevádzkové výkony (stráženie priecestí pri poruchách zabezpečovacieho zariadenia, pohotovosť pri odstraňovaní lomu koľajníc a ostatných závad na železničnom zvršku, ostatné výkony pre dopravu inde nezarátané vrátane údržby hraničných, výškových a smerových značiek, a pod.)   
•	Dohliadacia činnosť na železničného zvršku a spodku
•	Diagnostika železničného zvršku
•	Diagnostika železničného spodku
•	Dohliadacia činnosť a diagnostika mostov
•	Dohliadacia činnosť a diagnostika tunelov
•	Dohliadacia činnosť a diagnostika pozemných stavieb
•	Výkony prepočtovej skupiny MO (statické prepočty terajších mostných konštrukcií, obhospodarovanie archívu mostov)
3)	Telekomunikácie a zabezpečovacia technika 
Prevádzka, údržba, odpisy a opravy:
•	Spojovacej techniky - ústredne, spojovacie pracoviská, koncové účastnícke zariadenia, zapojovače, dispečerské zariadenia, dátová sieť.
•	Prenosovej techniky - NS a VS prenosové zariadenia, ďalekopisné zariadenia, ďalekopisné prenosové zariadenia, ďalekopisné konvertory, modemy, koncentrátory. 
•	Rádiovej techniky - rádiostanice, vlakový rádiový systém.
•	Kábelového vedenia - káble, kábelové súčasti.
•	Ostatnej oznamovacej techniky - rozhlasové a hodinové zariadenia, vizuálne a hlasové informačné systémy, elektrická požiarna signalizácia, indikátory horúcobežnosti ložísk
•	Staničných zabezpečovacích zariadení
•	Traťových zabezpečovacích zariadení
•	Priecestných zabezpečovacích zariadení
•	Spádoviskových zariadení
Ostatné výkony
•	Prevádzka ostatná
•	Údržba ostatná
•	Opravy ostatné
•	Kontrola a revízie zariadení
•	Zadávané činnosti
•	Jednotný systém prenosu dát
4)	Elektrotechnika a energetika
Prevádzka, odpisy, údržba a opravy:
•	Silnoprúdových elektrotechnických zariadení
•	Náhradných zdrojov elektriny
•	Trakčného vedenia jednosmernej trakčnej prúdovej sústavy 
•	Trakčného vedenia striedavej jednofázovej trakčnej prúdovej sústavy 
•	Napájacích a spínacích staníc jednosmernej trakčnej prúdovej sústavy 
•	Napájacích a spínacích staníc striedavej jednofázovej trakčnej prúdovej sústavy 
•	Napájacích zabezpečovacích zariadení
•	Špeciálnych elektrotechnických zariadení a ostatné výkony
•	Meracie strediská silnoprúdových elektrických zariadení
•	Meracie strediská trakčného vedenia
•	Zariadenie pre ústredné diaľkové ovládanie
•	Zaisťovanie bezpečnosti pracoviska
•	Ostatné špeciálne zariadenia
•	Diagnostika, skúšobníctvo, metrológia el. zariadení
•	Odpisy špeciálnych elektrických zariadení

Výkony ostatných OJ ŽSR a správ ŽDC,  ktoré sú zúčtovávané na ŽDC:

Náklady dopravnej cesty sú priame a nepriame, z toho:
priame sú:
-	prvotné, ktoré predstavujú náklady samotnej správy vznikajúce v súvislosti s udržiavaním a chodom dopravnej cesty a náklady za opravy a služby z externého prostredia.
-	druhotné , ktoré sú prvotne účtované na iných správach ŽDC,  resp. na ostatných organizačných jednotkách a v rámci odúčtovania vnútropodnikových výkonov sú ako druhotné – vnútropodnikové náklady zúčtované  na hlavnú činnosť, t.j. dopravnú cestu. 
nepriame sú podiely réžií

Zoznam vnútropodnikových výkonov, ktorými je zaťažovaná dopravná cesta:

Výkony od iných správ ŽDC: 
Poskytovanie výkonov: čistenie kanalizácií, likvidácia odpadu, dodávka médií  (elektrickej energie, vodného, stočného, tepla), výkony mechanizmov, výkony dopravných stredísk.

Výkony od ostatných OJ:
•	stravovacie služby, ubytovacie služby, ústredný technický archív, výkony tlačiarne ŽSR, služby obstarania, skladovania a expedície materiálu a DHM, rekondičné pobyty, pranie prádla, 
•	výkony prevencie a represie - požiarna ochrana, geodetické služby, závodná zdravotná služba v zmysle zákona č. 330/1996 Z.z. o BOZP, 
•	výkony školstva a psychológie, výkony výskumného ústavu železníc – riešenie úloh RVT, kalibrácia, certifikácia, výkony v rámci projektovej a predprojektovej dokumentácie, 
•	výkony informatiky, v tom: udržiavanie a opravy PC, udržovanie, doplňovanie programov a prevádzka projektov informačného systému (ZEIS, ZBIS, IRIS – N, SAP – R/3, personalistika, databázy technickej dokumentácie a ďalšie, pravidelné výstupy z týchto projektov sú vo forme zostáv alebo v elektronickej forme, prípadne ich kombinácia).
•	výkony súvisiace so správou majetku ŽDC.